Shireen Abu Akleh

Shireen Abu Akleh (født 3. april 1971 i Jerusalem, død 11. mai 2022 i flyktingleiren Jenin Camp i Jenin på Vestbredden) var en palestinsk journalist som arbeidet for den arabiskspråklige TV-kanalen Al-Jazeera.

Liv og virke

Bakgrunn
Shereen Abu Akleh var datter av Louli og Nasri Abu Aqleh som stammet fra Betlehem; hun ble født i Jerusalem, og var melkittisk katolsk palestiner. Gjennom amerikanske slektninger på morssiden hadde hun også amerikansk statsborgerskap.

Abu Akleh gikk på Rosenkranssøstrenes høyskole i Beit Hanina (Jerusalem), og begynte så på Jordan University of Science and Technology for å studere arkitektur, ombestemte seg og fortsatte ved Yarmouk University i Jordan, der hun tok journalistutdannelse. Etter bachelorseksamen vendte hun tilbake til Palestina.

Karriere
Abu Akleh arbeidet som journalist for Radio Monte-Carlo og for Voice of Palestine, og dessuten for FNs hjelpeorganisasjon for palestinske flyktninger i Midtøsten (UNRWA), Amman Satellite Channel  og fra 1998 for det av Hanan Ashrawi grunnlagte palestinske initiativ for fremme av global dialog og demokrati (MIFTAH). 

Hun arbeidet fra 1997 og til sin død som jornalist for nyhetssenderen Al Jazeera, og ble kjent som reporter for dens arabiskspråklige program. Ifølge Inga Rogg, Israel-korrespondent for Neue Zürcher Zeitung, var Abu Akleh den mest berømte palestinske journalist i konfliktregionen. Den amerikanske nyhetssenderen CNN regnet henne blant «den arabiske verdens memest betydelige journalister».

Hun bodde og arbeidet i Øst-Jerusalem og rapporterte om viktige regionale hendelser. Hun rapporterte nlant annet om den andre intifadaen, de israelske militære styrkers innmarsj i  flykningsleiren i Jenin i 2002, om Yassir Arafats død, og om israelsk politikk.

Død
Under en konfrontasjon mellom soldater fra den israelske hæren og palestinske aktivister 11. mai 2022 ble Abu Akleh skutt og dødelig såret. Hennes arbeidsgiver og palestinske selvstyremyndigheter var raske med å beskylde de israelske soldatene for å ha utløst de fatale skuddene, mens israelske styresmakter mente fra først av at det kunne være palestinske aktivister som hadde skutt mot Abu Akleh og fem andre journalister. 

Det ble fra israelsk hold foreslått at israelske og palestinske rettsmedisinere skulle samarbeide om en obduksjon for å avdekke hvem som hadde avfyrt skuddene, men palestinske styresmakter insisterte på å gjennomføre obduksjonen alene. Denne viste at det dødelige skuddet ble avfyrt av et M16, et våpen som benyttes både av israelske soldater og væpnede palestinske opprørsgrupper. Palestinske styresmakter har avvist å la israelske eksperter analysere kulen. 

Etter først å ha ment at det var sannsynlig at Abu Akleh ble rammet av palestinsk ild, gikk den israelske hæren ut med informasjon om at de etterforsket tre soldaters mulige rolle i situasjonen, og at deres våpen var blitt konfiskerte for undersøkelser.

Begravelse
Etter Den palestinske selvstyremyndighetens sørgehøytidelighet i Ramallah den 12. mai 2022, ble Shireen Abu Akleh begravet dafen etter, fredag 13. mai. Tusener av palestinere sluttet seg til sørgetoget. Det kom til sammenstøt mellom folk i sørgeskaren og israelsk politi. Poliet hadde ment at båren skulle fringes fra Saint Joseph’s Hospital med bårebil til Jaffa Gate, og at sørgeprosesjonen til fots skulle begynne der. Ifølge politiet forsøkte bråkmakere å drive gjennom at båren skulle bæres i en improvisert prosesjon fra sykehuset og til gravlunden (det vil si gå gjennom nabolaget Sheikh Jarrah), i strid med hva som var blitt avtalt mellom Abu Aklehs familie og myndighetene; også begynte man å kaste steiner og andre ting mot tjenestefolkene. Shireen Abu Aklehs bror Anton dementerte derimot overfor nyhetstjenesten  AFP eksistensen av slik avtale med politet. Israelske tjenestemenn spredte mengden blant annet ved innsats av sjokkgranater, og arresterte seks personer. Direktesendte fjernsynsbilder viste også at de også grep inn mot de personer som bar på kisten. Den falt de nesten helt ned på bakken.

Begravelsesliturgien fant sted i den den melkittisk gresk-katolske Maria budskaps-katedralen i Christian Quarter i gamlebyen i Jerusalem. Derfra ble kisten båret i prosesjon til Sionfjellet, og der ble Shireen Abu Akleh gravlagt på den kaytolske kirkegård ved siden av sine foreldres grav.

FNs generalsekretær António Guterres meddelte ved sin talsmann at han var dypt rystet som hvordan noen israelske politifolk oppførte seg. EUs høye representant for utenriks- og sikkerhetspolitikk, Josep Borrell, beklaget «den uforholdsmessige maktbruk og respektløse oppførsel fra israelsk politis side overfor deltagerne i sørgeprosesjonen». USAs utenriksminister Antony Blinken sa han var blitt «dypt foruroliget» da han så bilder av israelsk politi som trengte inn i sørgeprosesjonen. Die israelische Polizei kündigte am 14. Mai eine Untersuchung zum Einsatz des Vortages an.

Referanser 

Palestinske journalister
Al-Jazeera-journalister
Personer fra Jerusalem